पिछले दो दिन से पानी का भी त्याग करने वाले 25 वर्षीय हार्दिक के स्वास्थ्य में खासी गिरावट दर्ज की गई है और आज शाम जब यहां गढड़ा निवासी संत एसपी स्वामी उन्हें पानी पीने की सलाह देने आए तो बिस्तर पर लेटे हार्दिक भावुक होकर रो पड़े। स्वामी ने कहा कि चिकित्सकों ने उनके स्वास्थ्य को लेकर चिंता व्यक्त की है। हमने उन्हें कम से कम पानी लेना शुरू करने का आग्रह किया है पर उन्होंने कल सुबह तक का समय मांगा है।